Religioon Eestis

Ajalooliselt protestantlik Eesti on maailma üks vähem religioosseid riike, kus usku peab oluliseks alla 20% elanikest. Usklike enamuse moodustavad õigeusklikud ja luterlased. 2011. aasta andmete kohaselt uskus enam kui 50% eestlasi teatava vaimu või vaimse olendi olemasolusse.

Eesti siseministeeriumi usuasjade osakonna nõuniku Ringo Ringvee sõnul pole Eestis religioon poliitilises või ideoloogilises mõttes kunagi väga tähtsat rolli mänginud ning tugevamate sidemete tekkimise tendentsi riigi ja luteri kiriku vahel 1930. aastate lõpus lõpetas Nõukogude okupatsioon 1940. aastal. Ta lisab, et Nõukogude perioodil katkestati side religiooniga enamikus perekondades. Pärast nõukogude aega on institutsionaalsete religioonide nõrgem haare andnud Eestis enam ruumi individuaalse religioossuse ilmingutele, mis toetuvad suures osas New Age’i ehk uue vaimsuse ideestikule.

Rahvaloenduste andmed

 Usund/uskkond2000. aasta loendus2011. aasta loendus2021. aasta loendusArv  % Arv %Arv %Õigeusklikud  143 554 12,80 176 773  16,15181 77016,32Luterlased 152 237 13,57 108 513 9,9186 0307,72Roomakatoliiklased 5 745 0,51 4 501 0,418 6900,78Baptistid 6 009 0,54 4 507 0,415 1900,47Vabakoguduste liikmed  223 0,02 2 189 0,206 0700,54Muslimid 1 387 0,12 1 508 0,145 8000,52Maausulised  1 058 0,09    1 925 0,183 8600,35Taarausulised1 047 0,101 7700,16Jehoova tunnistajad 3 823 0,34 3 938 0,363 7200,33Nelipühilased 2 648 0,24 1 855 0,172 3100,21Vanausulised 2 515 0,22 2 605 0,242 2900,21Budistid 622 0,06 1 145 0,101 8800,17Metodistid 1 455 0,13 1 098 0,101 3900,12Adventistid 1 561 0,14 1 194 0,119500,09Muud usundid 4 995 0,45 8 074 0,749 6300,86Ei tunnista ühtegi usku 450 458 40,16 592 588 54,14650 90058,43Teadmata 343 292 30,61 181 104 16,55141 78012,72Kokku1 1 121 582 100,00 1 094 564 100,001 114 030100,00
1Rahvaarv, 15-aastased ja vanemad

 Viited